als_Latn dik_Latn sna_Latn
Në kuadër të parandalimit dhe luftës kundër trafikimit të personave, si dhe fuqizimit të Komiteteve Rajonale Antitrafik, Zëvendësministrja e Punëve të Brendshme, njëkohësisht edhe Koordinatore Kombëtare për Çështje të Luftës kundër Trafikimit të Personave, organizoi në Durrës një takim me anëtarët e Komitetit Rajonal Antitrafik të Qarkut Durrës mbi parandalimin e trafikimit të personave dhe forcimin e asistencës për viktimat e trafikimit.
Zëvendësministrja e Punëve të Brendshme, njëkohësisht edhe Koordinatorja Kombëtare për Çështje të Luftës kundër Trafikimit të Personave, pati një takim të nivelit të lartë me zotin Anthony Steen, i Deleguari Special pranë Sekretares për Punët e Brendshme për Luftën kundër Skllavërisë Moderne dhe Kryetar i Fondacionit për Trafikimin e Personave në Mbretërinë e Bashkuar
Në kuadër të përpjekjeve të Qeverisë Shqiptare në forcimin e bashkëpunimit të të gjitha strukturave të zbatimit të ligjit, si dhe për të intensifikuar përpjekjet e aktorëve antitrafik, sa i takon hetimit dhe ndjekjes penale të veprave të trafikimit të personave, Zyra e Koordinatorit Kombëtar për Çështje të Luftës kundër Trafikimit të Personave me mbështetjen e OSBE-së, organizoi seminarin kombëtar me temë ”Hetimi dhe ndjekja penale e veprave të trafikimit të personave”. Seminari u përshëndetet nga zëvendëskryetari i Prezencës së OSBE-së në Shqipëri, Z. Robert Wilton, nga zëvendësministrja e Punëve të Brendshme/Koordinatorja Kombëtare për Çështje të Luftës kundër Trafikimit të Personave, Zj. Elona Gjebrea (Hoxha), nga përfaqësues të Prokurorisë së Përgjithshme dhe nga Drejtori i Përgjithshëm i Policisë së Shtetit, Z. Artan Didi. Diskutantët artikuluan qartë dhe fort, rolin e rëndësishëm dhe bashkëpunimin mes institucioneve shtetërore dhe jo-shtetërore, ndërkombëtare dhe të pavarura, në luftën pa kompromis kundër trafikimit të personave.
Në kuadër të përpjekjeve në forcimin e aktiviteteve parandaluese të trafimit të qënieve njerëzorë zëvendësministrja e Punëve të Brendshme, njëkohësisht edhe Koordinatore Kombëtar për Çështje të Luftës kundër Trafikimit të Personave, me mbështetjen e IOM-it organizoi workshopin me Shoqatën Shqiptare të Turizmit, me temë ”Udhëto i sigurt dhe i informuar”.
Në kuadër të përpjekjeve të luftës kundër trafikimit të qenieve njerëzore, e shpallur si një nga prioritetet e qeverisë aktuale, si dhe për të nxjerrë Shqipërinë nga lista e vendeve në vëzhgim nga Departamenti Amerikan i Shtetit, ka nisur aplikimin një projekt pilot për denoncimin e shpejtë dhe në kohë të rasteve të trafikimit.
Në një tryezë të iniciuar nga Koordinatori Kombëtar për Çështje të Luftës Kundër Trafikimit të Personave, njëkohësisht Zëvendësministre e Punëve të Brendshme znj. Elona Gjebrea, u vendos sot ngritja e një Grupi Këshillimor nga Shoqëria Civile, me fokus të veçantë në adresimin e çështjeve të luftës kundër trafikimit të personave.
Nën drejtimin e Ministrit të Punëve të Brendshme Saimir Tahiri u zhvillua sot mbledhja e Komitetit Shtetëror të Luftës Kundër Trafikimit të Qenieve Njerëzore, në përbërje të të cilit janë përfaqësues të disa ministrive dhe institucioneve të pavarura.
© Ministria e Punëve të Brendshme 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn als_Latn